একটি সাক্ষাৎকারে দীপিকা জানান, নারীদের জন্য বছরের কোনও একটি দিন নির্দিষ্ট করে দেওয়ার অর্থ তাঁদের অপমান করা। নিজের নারীত্ব অনুভব করার জন্য কোনও বিশেষ দিনের প্রয়োজন হয় না। পুরো বিষয়টাই অবান্তর বলে উড়িয়ে দেন দীপিকা। এখানেই থেমে থাকেন নি দীপিকা। আরও একধাপ এগিয়ে তিনি বলেন, যে সমস্ত অনুষ্ঠান শুধুমাত্র মহিলাদের জন্য, সেগুলিও বয়কট করা উচিত। বর্তমান সময়ে দাঁড়িয়ে ‘নবরাত্রি’ বা ‘করওয়া চৌত’-এর মতো অনুষ্ঠানের প্রাসঙ্গিকতা নিয়েও প্রশ্ন তোলেন ‘পিকু’। শীঘ্রই মুক্তি পেতে চলেছে তাঁর পরবর্তী ছবি ‘বাজিরাও মাস্তানি’। ছবিতে ‘মাস্তানি’-র চরিত্রে অভিনয় করেছেন দীপিকা। ছবির প্রোমোশন নিয়ে এখন দীপিকা ও রণবীরের ব্যস্ততা চরমে ।